**Alen Bibic** (serb. Ален Бибић, *Alen Bibić*; s. 16. lokakuuta 1991 Ugao, Jugoslavian sosialistinen liittotasavalta) on ruotsalais-serbialainen jääkiekkopuolustaja, joka edustaa SM-liigajoukkue Turun Palloseuraa.

Ura
---

Bibic syntyi Serbiassa, silloisessa Jugoslavian sosialistisessa liittotasavallassa, mutta hän muutti perheineen pakolaisena Ruotsin Rättvikiin Jugoslavian hajoamissotien seurauksena vuonna 1992. Bibicin kasvattajaseura on Leksands IF, jossa hän voitti kauden 2009–2010 päätteeksi J20 SuperElitin mestaruuden. Kaudella 2010–2011 Bibic nousi seuran J20-junioreiden kapteeniksi. Hän debytoi samalla kaudella myös Leksandin miesten joukkueessa Ruotsin toiseksi korkeimmalla sarjatasolla Allsvenskanissa, jossa Bibic pelasi yhdeksän runkosarjaottelua ilman tehopisteitä ja kuusi nousukarsintasarjan ottelua tehopistein 1+1=2.

Maaliskuussa 2011 Bibic teki Leksandin kanssa kaksivuotisen ammattilaissopimuksen. Hänen varsinainen Allsvenskanin tulokaskautensa 2011–2012 toi 51 runkosarjaottelussa kuusi syöttöpistettä. Bibic voitti joukkueensa sisäisen tehotilaston lukemalla +23. Kvalserienissä hän pelasi kymmenen ottelua ilman tehopisteitä. Kaudella 2012–2013 Bibic sijoittui 139 minuutillaan koko Allsvenskanin jäähypörssissä toiseksi edellään vain BIK Karlskogan Daniel Wessner. Leksandin kausi päättyi sarjanousuun SHL:ään. Ennen tätä, helmikuussa 2013 Bibic teki yhdessä hänen pikkuveljensä Almenin kanssa seuran kanssa kaksivuotiset jatkosopimukset.

Elokuussa 2013 Leksand lainasi Bibicin alustavasti koko kauden 2013–2014 kattavalla sopimuksella Allsvenskan-joukkue Almtuna IS:ään. Helmikuussa 2014 hän siirtyi loppukaudeksi lainalle toiseen Allsvenskan-joukkueeseen, Rögle BK:hon, jonne Leksand oli aiemmin lainannut myös Bibicin veljen Almenin. Huhtikuussa veljekset tekivät Röglen kanssa vuoden mittaiset jatkosopimukset. Joukkueen kausi 2014–2015 päättyi sarjanousuun SHL:ään. Huhtikuussa 2015 veljekset tekivät Röglen kanssa taas vuoden mittaiset jatkosopimukset.

Syyskuussa 2015 Rögle lainasi Bibicin kahden ottelun ajaksi Allsvenskan-joukkue IK Oskarshamniin. Lokakuussa hänet lainattiin kuukaudeksi Bibicin kasvattajaseuraan Leksandiin, joka oli pudonnut vuotta aiemmin takaisin Allsvenskaniin. Bibic pelasi siellä kymmenen ottelua. Hän teki Röglessä SHL-debyyttinsä 18. marraskuuta 2015 vieraissa Djurgårdens IF:ää vastaan. Bibic sai ottelussa jääaikaa 5.39 minuuttia, kunnes hän sai 5+20-minuutin ottelurangaistuksen ensimmäisen erän lopulla taklattuaan Markus Ljunghia päähän. Ljungh ei loukkaantunut tilanteessa. Bibicille asetettiin kahden ottelun mittainen pelikielto. SHL-uransa avausmaalin hän teki 6. helmikuuta 2016 Luleå HF:ää vastaan. Kaikkiaan Bibic pelasi tulokaskautensa aikana 26 runkosarjaottelua tehopistein 1+3=4. Maaliskuussa hän ja Almen tekivät Röglen kanssa jälleen vuoden mittaiset jatkosopimukset. Saman vuoden joulukuussa niitä jatkettiin kahdella vuodella kevääseen 2019. Kaudella 2017–2018 Alen Bibic toimi joukkueen varakapteenina ja hän teki SHL:n yhden kauden piste-ennätyksensä tehoilla 2+5=7.

Kaudeksi 2019–2020 Bibic siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Villacher SV:hen. Hän pelasi loukkaantumisten vuoksi vain 21 ottelua. Kaudeksi 2020–2021 Bibic siirtyi vuoden mittaisella sopimuksella SM-liigajoukkue Turun Palloseuraan. Hänestä odotettiin joukkueeseen tärkeää fyysistä puolustajaa, mutta Bibicin panos jäi lopulta kuitenkin odotettua vaatimattomammaksi. Hän ei saanut peliaikaa enää pudotuspeleissä, mutta Bibic voitti kauden päätteeksi SM-hopeaa.

Pelityyli
---------

TPS:n pelaajakoordinaattori Tomi Kallion mukaan Bibic on isokokoinen ja fyysinen puolustaja, jonka vahvuudet ovat puolustuspelissä. Kallion mukaan hän tuo joukkueeseensa rutiinia, osaamista sekä turvaa omalle maalinedustalle. Kallion mielestä hän voi käyttää Bibicistä surutta sanaa "järkäle".

Muuta
-----

Bibicin pikkuveli Almen pelasi omalla urallaan puolustajana yhteensä 170 SHL-ottelua. Veljekset pelasivat joukkuetovereina Leksands IF:ssä ja Rögle BK:ssa.

Alen Bibicin tyttöystävä on serbialaistaustainen Ruotsin naisten jalkapallomaajoukkuemaalivahti Zećira Mušović.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Leksands IF | SuperElit | 37 | 3 | 5 | 8 | 83 | 5 | 0 | 0 | 0 | 2 |
| 2010–2011 | Leksands IF | SuperElit | 33 | 3 | 10 | 13 | 75 | – | – | – | – | – |
|  | Leksands IF | Allsvenskan | 9 | 0 | 0 | 0 | 8 | – | – | – | – | – |
| 2011–2012 | Leksands IF | Allsvenskan | 51 | 0 | 6 | 6 | 77 | – | – | – | – | – |
| 2012–2013 | Leksands IF | SuperElit | 1 | 0 | 1 | 1 | 4 | – | – | – | – | – |
|  | Leksands IF | Allsvenskan | 45 | 1 | 2 | 3 | 139 | – | – | – | – | – |
| 2013–2014 | Almtuna IS | Allsvenskan | 47 | 2 | 2 | 4 | 76 | – | – | – | – | – |
|  | Rögle BK | Allsvenskan | 3 | 0 | 0 | 0 | 0 | – | – | – | – | – |
| 2014–2015 | Rögle BK | Allsvenskan | 44 | 2 | 2 | 4 | 26 | – | – | – | – | – |
| 2015–2016 | Rögle BK | SHL | 26 | 1 | 3 | 4 | 47 | – | – | – | – | – |
|  | IK Oskarshamn | Allsvenskan | 2 | 0 | 0 | 0 | 2 | – | – | – | – | – |
|  | Leksands IF | Allsvenskan | 10 | 0 | 0 | 0 | 12 | – | – | – | – | – |
| 2016–2017 | Rögle BK | SHL | 50 | 2 | 2 | 4 | 46 | – | – | – | – | – |
| 2017–2018 | Rögle BK | SHL | 52 | 2 | 5 | 7 | 59 | – | – | – | – | – |
| 2018–2019 | Rögle BK | SHL | 44 | 0 | 1 | 1 | 22 | 2 | 0 | 0 | 0 | 0 |
| 2019–2020 | Villacher SV | EBEL | 21 | 0 | 3 | 3 | 16 | – | – | – | – | – |
| 2020–2021 | TPS | SM-liiga | 38 | 1 | 1 | 2 | 38 | – | – | – | – | – |
| 4 kautta | yhteensä | SHL | 172 | 5 | 11 | 16 | 174 | 6 | 1 | 0 | 1 | 4 |
| 6 kautta | yhteensä | Allsvenskan | 211 | 5 | 12 | 17 | 340 | – | – | – | – | – |
| 1 kausi | yhteensä | SM-liiga | 38 | 1 | 1 | 2 | 38 | – | – | – | – | – |
| 1 kausi | yhteensä | EBEL | 21 | 0 | 3 | 3 | 16 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Alen Bibic**.
* Alen Bibic The Internet Hockey Databasessa (englanniksi)
* Alen Bibic Eurohockey-sivustolla (englanniksi)
* Alen Bibic *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Alen Bibic *Elite Prospects*. Everysport Media Group AB.  (englanniksi)
2. ↑  Nyström, Magnus: "Det var sjukt många som var emot oss då" *expressen.se*.  26.12.2016. ÄNGELHOLM:  AB Kvällstidningen Expressen. Viitattu 20.7.2020. (ruotsiksi)
3. ↑  Karlsson, Måns: "Hade det partiet styrt hade vi inte bott i Sverige i dag" *Hockeysverige.se*.  5.9.2018. Everysport Media Group AB. Viitattu 20.7.2020. (ruotsiksi)
4. ↑  Salo om Rönnberg, Hanses, Bibic *leksandsif.se*.  13.3.2011. Leksands IF Ishockey AB. Viitattu 20.7.2020. (ruotsiksi)
5. ↑  Elite Prospects - Leksands IF *eliteprospects.com*. Everysport Media Group AB. Viitattu 20.7.2020. (englanniksi)
6. ↑  Elite Prospects - HockeyAllsvenskan Stats 2012-2013 *eliteprospects.com*. Everysport Media Group AB. Viitattu 20.7.2020. (englanniksi)
7. ↑  Bröderna Bibic klara för två år *leksandsif.se*.  27.2.2013. Leksands IF Ishockey AB. Viitattu 20.7.2020. (ruotsiksi)
8. ↑  Thirus, Claes: Alen Bibic lånas ut till Almtuna kommande säsong *leksandsif.se*.  27.2.2013. Leksands IF Ishockey AB. Viitattu 20.7.2020. (ruotsiksi)
9. ↑  Alen Bibic avslutar säsongen i Rögle *hockeyallvenskan.se*.  25.2.2014. HockeyAllsvenskan AB. Viitattu 20.7.2020. (ruotsiksi)
10. ↑  Jonsson, Fredrik: Bröderna Bibic följer med Rögle upp i SHL *expressen.se*.  17.4.2015. AB Kvällstidningen Expressen. Viitattu 20.7.2020. (ruotsiksi)
11. ↑  Mauritzson, Lasse: Alen Bibic lånas ut till Oskarshamn *roglebk.se*.  21.9.2015. Rögle Marknads AB. Viitattu 20.7.2020. (ruotsiksi)
12. ↑  Broman, Elin: Alen Bibic tillbaka i Leksands IF *leksandsif.se*.  5.10.2015. Leksands IF Ishockey AB. Viitattu 20.7.2020. (ruotsiksi)
13. ↑  Berg, Henrik: Stark andraperiod bäddade för Djurgårdsseger *SHL.se*.  18.11.. SHL AB. Viitattu 20.7.2020. (ruotsiksi)
14. ↑  Gullbrand, Johannes: Alen Bibic stängs av i två matcher *SHL.se*.  20.11.2015. SHL AB. Viitattu 20.7.2020. (ruotsiksi)
15. ↑  Alen Bibic *SHL.se*. SHL AB. Viitattu 20.7.2020. (ruotsiksi)
16. ↑  Mauritzson, Lasse: Trio förlänger med Rögle *roglebk.se*.  8.3.2016. Rögle Marknads AB. Viitattu 20.7.2020. (ruotsiksi)
17. ↑  Mauritzson, Lasse: Bröderna Bibic förlänger med Rögle *roglebk.se*.  14.12.2016. Rögle Marknads AB. Viitattu 20.7.2020. (ruotsiksi)
18. ↑  Kågström, Rasmus: Lämnade Rögle – här är backtuffingens nya klubb *Hockeysverige.se*.  22.7.2019. Everysport Media Group AB. Viitattu 20.7.2020. (ruotsiksi)
19. ↑  Transfercoup: VSV holt mit Mark Cundari Top-Verteidiger aus der DEL! *ecvsv.at*.  2.1.2020. EC VSV GmbH. Viitattu 20.7.2020. (saksaksi)
20. 1 2  TPS:lle jo yhdeksäs ulkomaalaisvahvistus − järkälemäinen Bibic puolustuskalustoon *Jatkoaika.com*.  20.7.2020. Jatkoaika r.y. Viitattu 20.7.2020.
21. ↑  Nurminen, Veikko: TPS:n pelaaja-arviot 2020−21: Sekalaisesta seurakunnasta syntyi monta uutta huippupelaajaa ja tulevaisuuden tähteä *Jatkoaika.com*.  19.6.2021. Jatkoaika r.y. Viitattu 29.6.2021.
22. ↑  Almen Bibic *Elite Prospects*. Everysport Media Group AB.  (englanniksi)
23. ↑  Rönnkvist, Ronnie: "SHL… ja, det skulle vara intressant" *Hockeysverige.se*.  21.5.2020. Everysport Media Group AB. Viitattu 20.7.2020. (ruotsiksi)

TPS – SM-liiga
4 M. Jokinen |
6 Rafkin (**A**) |
7 Lauridsen |
17 Talvitie |
20 Marjala |
26 Korpikoski (**A**) |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu |
55 Johansson |
57 Munkki |
58 Väisänen |
59 Hemming |
61 Jasu (**C**) |
67 Sevänen |
76 Lindsten |
77 Haapanen |
81 Koskinen |
91 J. Jokinen |
-- Jürgens  

Valmentajat Miettinen – Kalto – Salo – Moisanen – Mierlahti – Rosendahl – Granholm